กองทัพไทย ร่วมกับกองทัพสหราชอาณาจักร จัดการฝึกแพนเธอร์โกลด์เป็นครั้งแรก
กองทัพไทย ร่วมกับกองทัพสหราชอาณาจักร จัดการฝึกภายใต้รหัสแพนเธอร์โกลด์ ร่วมกันครั้งแรกระหว่างวันที่ 24 ตุลาคมถึงวันที่ 30 พฤศจิกายน 2560 ในพื้นที่จังหวัดกาญจนบุรี

ที่สนามบินกองพลทหารราบที่ 9 ค่ายสุรสีห์ อำเภอเมือง จังหวัดกาญจนบุรี พลโทปริญญา ขุนนาศรี เจ้ากรมยุทธการทหาร และพลตรีไจล์ส แพทริค ฮิลล์ (Giles Patrick Hill) ผู้ช่วยผู้บัญชาการทหารสูงสุด กองทัพสหราชอาณาจักร เป็นประธานร่วมในพิธีเปิดการฝึกผสมร่วมกันเป็นครั้งแรก ภายใต้รหัสการฝึกแพนเธอร์โกลด์ (Panther Gold 2017) ระหว่างวันที่ 24 ตุลาคมถึงวันที่  30 พฤศจิกายน 2560 ในพื้นที่จังหวัดกาญจนบุรี โดยมีวัตถุประสงค์เพื่อพัฒนาขีดความสามารถและเพิ่มพูนทักษะในการปฏิบัติการทางทหาร ตามหลักนิยมของทั้ง 2 ประเทศ รวมทั้งขนบธรรมเนียม ประเพณี และวัฒนธรรม ระหว่าง 2 กองทัพ รวมถึงเพื่อกระชับความสัมพันธ์การฝึกทางทหาร ตามหลักนิยมของทั้ง 2 ประเทศ รวมทั้งขนบธรรมเนียม ประเพณี และวัฒนธรรมระหว่าง 2 กองทัพ รวมถึงเพื่อกระชับความสัมพันธ์และเสริมสร้างความร่วมมือทางด้านความมั่นคงระหว่างกองทัพไทย และกองทัพสหราชอาณาจักร โดยมีกำลังพลของทั้งสองประเทศ เข้าร่วมการฝึกจำนวน 280 นาย

 สำหรับการฝึกผสมในครั้งนี้ เป็นการพัฒนาขีดความสามารถในการปฏิบัติงานทางทหารร่วมกันระหว่างกองทัพไทยกับกองทัพสหราชอาณาจักร กำลังพลของกองทัพไทยที่เข้าร่วมการฝึกได้รับความรู้และประสบการณ์จากการฝึก ซึ่งจะนำไปสู่การพัฒนาศักยภาพของกองทัพไทย รวมถึงเป็นการกระชับความสัมพันธ์ ความร่วมมือทางด้านความมั่นคงระหว่างสองกองทัพให้มีความแน่นแฟ้นมากยิ่งขึ้น 

ภัสร์ภรณ์ เหลืองทอง / ผู้สื่อข่าว 
นายพัชรพล เจริญสุข/ช่างภาพ
ทีมข่าวสำนักงานประชาสัมพันธ์จังหวัดกาญจนบุรี